**Δελτίο Τύπου**

**23/5/2019**

**2ος Διαγωνισμός επιχειρηματικής Ιδέας ΓΠΑ**

**«Παρουσίαση και Βράβευση επιχειρηματικών σχεδίων»**

Με επιτυχία ολοκληρώθηκε ο **2ος Διαγωνισμός Επιχειρηματικής ιδέας ΓΠΑ** που διοργάνωσε το Γραφείο Καινοτομίας, Επιχειρηματικότητας & Μεταφοράς Τεχνολογίας (**InnovInAgri**) του Ειδικού Λογαριασμού Κονδυλίων Έρευνας του Γεωπονικού Πανεπιστημίου Αθηνών, σε μεγάλη εκδήλωση που πραγματοποιήθηκε στις 22 Μαΐου 2019 στο Χρηματιστήριο Αθηνών, με θέμα την «Παρουσίαση και Βράβευση Επιχειρηματικών Σχεδίων Επιχειρήσεων Τροφίμων και Γεωργίας».

Την εκδήλωση προλόγισαν **o κ. Σπυρίδων Κίντζιος, Πρύτανης του Γεωπονικού Πανεπιστημίου Αθηνών, ο κ. Σωκράτης Λαζαρίδης, Διευθύνων Σύμβουλος του Χρηματιστηρίου Αθηνών και ο κ. Σταύρος Ζωγραφάκης, Αντιπρύτανης του Γεωπονικού Πανεπιστημίου Αθηνών**.

Κατά την διάρκεια της εκδήλωσης οι ομάδες που διαγωνίζονταν παρουσίασαν 9 ολοκληρωμένα επιχειρηματικά σχέδια τόσο σε εκπροσώπους του επιχειρηματικού κόσμου όσο και σε ακαδημαϊκούς και ευρύτερα ενδιαφερόμενους. Την ανάδειξη των νικητριών ομάδων πραγματοποίησε Επιτροπή Αξιολόγησης, η οποία απαρτίζονταν από τον κ. **Σ. Αρσένη**, Συντονιστή τουNBG Business Seeds της Εθνικής Τράπεζας, την κ. **Λ. Παναγιωτοπούλου**, Πρόεδρο της Επιτροπής Καινοτομίας, Εκπαίδευσης & Επιχειρηματικότητας του Ελληνο-Αμερικανικού Εμπορικού Επιμελητηρίου, την κ. **Β. Παπαδημητρίου**, Γενική Διευθύντρια στο Σύνδεσμο Ελληνικών Βιομηχανιών Τροφίμων (ΣΕΒΤ) και τον κ. **Ε. Χλουβεράκη**, Μέλος- π. Πρόεδρος του Κέντρου Εθελοντών Μάνατζερ Ελλάδος (ΚΕΜΕΛ), όπου όλοι αναφέρθηκαν στην υψηλή ποιότητα των επιχειρηματικών σχεδίων.

Αξίζει να αναφερθεί ότι για την εκπόνηση των επιχειρηματικών σχεδίων οι ομάδες που διαγωνίστηκαν δέχτηκαν σημαντική βοήθεια από συμβούλους και μέντορες. Οι σύμβουλοι ήταν μέλη ΔΕΠ του Γεωπονικού Πανεπιστημίου Αθηνών και είχαν την τεχνογνωσία να υποστηρίξουν τις ομάδες ως προς τεχνικό μέρος του επιχειρηματικού σχεδίου, την διαδικασία παραγωγής του προϊόντος κλπ. Ενώ οι μέντορες ήταν στελέχη επιχειρήσεων που ανέλαβαν να συμβουλεύουν τις ομάδες στα θέματα marketing και στη χρηματοοικονομική ανάλυση και ταυτόχρονα να μεταφέρουν στις ομάδες την τρέχουσα τεχνογνωσία της αγοράς. Στελέχη από τις επιχειρήσεις/εταιρείες/φορείς **Αθηναϊκή Ζυθοποιία,** **Apivita**, **Λάβδας Α.Ε., θυγατρική της Τράπεζας Πειραιώς, Κ.Ε.Μ.Ε.Λ., COMPO ΕΛΛΑΣ, Accenture** και το **Χρηματιστήριο Αθηνών στήριξαν τις ομάδες του Διαγωνισμού.**

Η κατάταξη των νικητριών ομάδων ήταν η εξής:

* Την **1η θέση** έλαβε η ομάδα της **ΦΑΡΜΑ ΕΝΤΟΜΩΝ**,
* Την **2η θέση** έλαβε η ομάδα της **ΕΡΩ(Ν)ΤΑΣ**, και
* Την **3η θέση** έλαβε η ομάδα της **oilway**

Στις νικήτριες ομάδες απονεμηθήκαν χρηματικά έπαθλα με **χορηγία της Τράπεζας της Ελλάδος**. Την απονομή στις 3 νικήτριες ομάδες πραγματοποίησε ο κ. **Θ. Μητράκος**, **Υποδιοικητής της τράπεζας της Ελλάδος.**

Αξίζει να σημειωθεί ότι **Εθνική Τράπεζα** και το **Χρηματιστήριο** **Αθηνών** ήταν για 2η συνεχή χρονιά χορηγοί μας και τους ευχαριστούμε θερμά για την υποστήριξη τους.

Πριν από την εκδήλωση ο Πρύτανης του Γεωπονικού Πανεπιστημίου Αθηνών, κ. Σπ. Κίντζιος, συνοδευόμενος από τον Αντιπρύτανη κ. Στ. Ζωγραφάκη και τον Αντιπρύτανη κ. Ι. Χατζηπαυλίδη, μαζί με τον Διευθύνοντα Σύμβουλο του Χρηματιστηρίου Αθηνών κ. Σωκράτη Λαζαρίδη και τις ομάδες του 2ου Διαγωνισμού Επιχειρηματικής Ιδέας ΓΠΑ πραγματοποίησαν την έναρξη της συνεδρίασης του Χρηματιστηρίου Αθηνών χτυπώντας το παραδοσιακό καμπανάκι.

Η εκδήλωση ολοκληρώθηκε ανανεώνοντας το ραντεβού για την τελετή βράβευσης του 3ου Διαγωνισμού Επιχειρηματικής Ιδέας ΓΠΑ την επόμενη χρονιά, οι λεπτομέρειες του οποίου θα ανακοινωθούν σύντομα.

Συνημμένο θα βρείτε φωτογραφικό υλικό από την εκδήλωση.

**ΠΑΡΑΡΤΗΜΑ:**

Τα επιχειρηματικά σχέδια που διαγωνίστηκαν αξιοποίησαν ποικιλία αντικειμένων στα οποία πραγματοποιείται υψηλού επιπέδου καινοτόμος έρευνα στο Γεωπονικό Πανεπιστήμιο Αθηνών. Παρακάτω μπορείτε να βρείτε σύντομες περιγραφές από τις έξι ομάδες που διαγωνίστηκαν.

|  |  |
| --- | --- |
|  | **Μπύρα εμπλουτισμένη με Αρωματικά Φυτά** |
| Δημιουργία μιας νέας διαφοροποιημένης μπύρας, με την ονομασία ΕΡΩΝΤΑΣ, εμπνευσμένη από τα αρώματα και τον φυσικό πλούτο της Κρήτης. Πρόκειται για ένα προϊόν που ακολουθεί την παραδοσιακή συνταγή της ζυθοποιίας, ενισχύοντας τη γεύση με τον συνδυασμό του δίκταμου και του μελισσόχορτου.**Η ομάδα:** Αραμπατζής Δημήτρης, Ευθυμίου Αντωνία, Παπαντωνίου Ιωάννα, Σωτηροπούλου Νεφέλη &Ταβλά Καλλιόπη |
| **C:\Users\Afro\Documents\ΕΡΕΥΝΑ-ΚΑΙΝΟΤΟΜΙΑ-ΕΠΙΧΕΙΡΗΜΑΤΙΚΟΤΗΤΑ\DIAGONISMOS EPIXEIRIMATIKHS IDEAS GPA\2os DIACONISMOS\VRAVEYSH\logo&perigrafi omadvn\freshblessLog.jpg** | **Κραγιόν φυσικής σύστασης και χρωστική με ανθοκυάνες υποπροϊόντων οινοποίησης (στέμφυλα)** |
| Η εταιρεία μας δημιουργεί κραγιόν με φυσική σύνθεση χρησιμοποιώντας υποπροϊόντα οινοποίησης που σε άλλες συνθήκες θα απορρίπτονταν, παραλαμβάνοντας την χρωστική τους (ανθοκυάνες) και δίνοντας έτσι την τελική απόχρωση.**Η ομάδα:** Αρβανιτάκη Δήμητρα, Μητροπούλου Αγγελική & Μπίζος Αθανάσιος |
| **C:\Users\Afro\Documents\ΕΡΕΥΝΑ-ΚΑΙΝΟΤΟΜΙΑ-ΕΠΙΧΕΙΡΗΜΑΤΙΚΟΤΗΤΑ\DIAGONISMOS EPIXEIRIMATIKHS IDEAS GPA\2os DIACONISMOS\VRAVEYSH\logo&perigrafi omadvn\AgriGum Logo .png** | **Βιταμινούχες τσίχλες και τσίχλες με εκχυλίσματα από βότανα της ελληνικής φύσης** |
| Η AgriGum δίνει το κάτι παραπάνω σε κάτι απλό και καθημερινό: ασχολείται με την παραγωγή τσιχλών εμπλουτισμένες με βιταμίνες και γεύσεις φρούτων, καθώς και με εκχυλίσματα από ελληνικά βότανα όπως ο γλυκάνισος και η λεβάντα, προσφέροντας ένα πρωτότυπο, εναλλακτικό και λειτουργικό προϊόν τσίχλας στον καταναλωτή.**Η ομάδα:** Βαλσαμάκη Ειρήνη, Γεωργά Μαρία, Γιαννακάρα Μαρίνα & Μαρτίνου Mαίρη |
| **C:\Users\Afro\Documents\ΕΡΕΥΝΑ-ΚΑΙΝΟΤΟΜΙΑ-ΕΠΙΧΕΙΡΗΜΑΤΙΚΟΤΗΤΑ\DIAGONISMOS EPIXEIRIMATIKHS IDEAS GPA\2os DIACONISMOS\VRAVEYSH\logo&perigrafi omadvn\logo.jpg** | **Ανακύκλωση και αξιοποίηση παραπροϊόντων για παραγωγή ενζύμων** |
| H EnzyRecycle είναι μια νέα βιοτεχνολογική εταιρεία που ειδικεύεται στον καθαρισμό και την παραγωγή πρωτεασών σε μορφή σκόνης. Πάγιος σκοπός της εταιρείας αποτελεί η χρήση αποκλειστικά ανακυκλώσιμων υλικών και παραπροϊόντων για την παραγωγή αξιόπιστων και μεγάλου βαθμού καθαρότητας ενζύμων. **Η ομάδα:** Βαρότσου Χριστίνα, Γεωργακής Νικόλαος, Ιωάννου Ελισάβετ & Πρεμέτης Γεώργιος |
| **C:\Users\Marianna\Dropbox\οριστε_ο_κοινος _μας_φακελος\logo- μη λευκό.png** | **O δρόμος προς την καινοτομία στη διαχείριση των αποβλήτων** |
| Η βιοτεχνολογική αξιοποίηση των αποβλήτων της τυροκομίας προς παραγωγή υψηλής διατροφικής και προστιθέμενης αξίας ελαίου με ταυτόχρονη απορρύπανση της πρώτης ύλης. Το έλαιο υψηλής περιεκτικότητας σε GLA (γ- λινολενικό οξύ) θα αποτελέσει συστατικό τροφίμων, συμπληρωμάτων διατροφής και καλλυντικών, προσδίδοντάς τους μοναδικές διατροφικές και φαρμακευτικές ιδιότητες.**Η ομάδα:** Βίτσου Αναστασίου Σταματία, Μαυριά Αικατερίνη, Μωραΐτου Μαριέττα, Νικολοπούλου Ελένη & Σοφρά Μαρία-Άννα |
| **C:\Users\Student\AppData\Local\Microsoft\Windows\INetCache\Content.Word\FARMA ENTOMON 3.jpg** | **Φάρμα Εντόμων** |
| Η εταιρεία μας «**Φάρμα Εντόμων**» ,θα λειτουργεί ως πρότυπη μονάδα παραγωγής και διάθεσης εντόμων (ζώντων & αλεύρων), αρχικά ως **ζωοτροφή** (παραγωγικών & κατοικίδιων), ως παράγοντες **βιολογικής** καταπολέμησης εχθρών των καλλιεργειών και αξιοποίησης υποπροϊόντων (παραγωγή κομπόστ κ.λ.π.). Στοχεύουμε να συμβάλλουμε στην προσπάθεια θρέψης αυξανόμενων πληθυσμών και στην εξοικονόμηση πολύτιμων **φυσικών πόρων**, που έχουμε ανάγκη για την **επιβίωσή** μας.**Η ομάδα:** Καραγιάννη Ευφροσύνη, Κωτούζας Δημήτριος, Σκούρτη Άννα Νικολέτα & Χρονοπούλου Άννα |
| **C:\Users\Afro\AppData\Local\Microsoft\Windows\Temporary Internet Files\Content.Outlook\40UUZGNA\57398557_360290494595187_2248595007873220608_n.png** | **Η πρώτη μονάδα παραγωγής Φαρμακευτικής κάνναβης στην Ελλάδα** |
| Η Anazarbus Cannabis θα παράγει, θα επεξεργάζεται και θα εξάγει αποξηραμένο ανθό φαρμακευτικής κάνναβης( Cannabis Sativa L) στην Ευρώπη. Θα είναι πλήρως συμμορφωμένη με το Νομικό πλαίσιο της Ελλάδας( ν.4523/2018 ) και τους όρους των πιστοποιήσεων:  GMP, GDP, GACP.**Η ομάδα:** Βοσκόπουλος Δημήτριος & Μπελεσάκος Γεώργιος Παρασκευάς |
| ***#plant.jpegD…agro******All around precision agriculture***  | **Συλλογή, επεξεργασία και ανάλυση δεδομένων καλλιεργειών με την χρήση μη επανδρωμένων αεροσκαφών** |
| Η ***#D…agro***φιλοδοξεί να γίνει μια αυτόνομη, αυτοχρηματοδοτούμενη και καινοτόμα επιχείρηση παροχής υπηρεσιών γεωργίας ακριβείας τόσο σε παραγωγούς όσο και σε γεωπόνους. Με την χρήση της κατάλληλης τεχνολογίας βελτιώνεται το εισόδημα των γεωργών και μειώνεται το περιβαλλοντικό αποτύπωμα των καλλιεργειών.**Η ομάδα:** Στεφανοπούλου Ευαγγελία, Τζιμής Προκόπης & Τσιρίγκας Σεραφείμ |
| **C:\Users\Afro\Documents\ΕΡΕΥΝΑ-ΚΑΙΝΟΤΟΜΙΑ-ΕΠΙΧΕΙΡΗΜΑΤΙΚΟΤΗΤΑ\DIAGONISMOS EPIXEIRIMATIKHS IDEAS GPA\2os DIACONISMOS\VRAVEYSH\logo&perigrafi omadvn\60252068_1488013808001809_7435950065807523840_n.png** | **Mobile App Αναγνώρισης των Ασθενειών και Εντομολογικών Εχθρών Ελιάς και Αμπέλου** |
| Πρόκειται για ένα mobile app, που η κύρια λειτουργία θα είναι η αυτόματη αναγνώριση ασθενειών και εντομολογικών εχθρών της ελιάς και της αμπέλου, η οποία θα ακολουθείται από προτάσεις λύσεων του εκάστοτε προβλήματος αλλά και καταστημάτων που διαθέτουν τα προϊόντα που απαιτούνται για την εφαρμογή των λύσεων. Θα προσφέρονται και μια πληθώρα άλλων υπηρεσιών.**Η ομάδα:** Στρατιδάκης Ρούσσος & Φραντζεσκάκης Λευτέρης  |